**Autosonet**

*Viorica Mariniuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Autocontrolul se cere-aprobat,

Talanții din mână au fost drămuiți,

Se-ndeamnă asupra-ți pereți văruiți,

Le ceri lămurire, te lasă-ncurcat.

Autocolante la preţ de săpun

Înscris-au pe frunte hotarul gândirii;

Levitul se spală de blestemul firii,

De iese mai altfel, nu iese mai bun.

Când lipsa dreptății se-apucă de treabă,

Palavrele zboară şi semenii cad;

Nu strângeţi din umeri, căci nimeni nu-ntreabă,

Autostopiştii se-ndreaptă spre iad.

La rangul de stele mereu abonați:

Autocinstire, autovotaţi…